title: Glaciar deras Nèus
text: O glaciar deras Nèus (en occitán glacièr deras Nèus, en francés glacier de las Néous) ye un glaciar d'os Pireneus situau en o macizo de Pico Moros, en a versant norte d'a muga entre Aragón y Francia en o departamento d'os Altos Pireneus y en a rechión d'Occitania.
  
  Ye o glaciar con crepazas más occidental d'a cordelera.
  
  Toponimia 
  O toponimo deras Nèus significa "d'as nieus" en occitán. O plural as enfatiza a cantidat y, por tanto, a durabilidat.
  
  Cheografía 
  O glaciar se troba en a versant oriental d'o pico Moros, a o largo de l'arista d'o Casterillet.
  As suyas auguas son a fuent que alimenta a gave d'Arrens.
  
  Historia 
  En rematar a chicota edat de chelo arredol de 1850, o glaciar teneba una largaria de 1.800 metros (estando o tercero más luengo d'a cordelera). S'estendillaba por una superficie de 0,55 km² y formaba dos frents distintos, d'o que o más baixo arribaba a o os 2.345 metros d'altaria.
  
  En 1985, o glaciar contaba encara con 0,28 km², reducindo-se a suya superficie a 0,16 km² en l'anyo 2000.
  
  O deschele dividió o glaciar en dos partis: a más alta situada baixo a cima de pico Moros y a más baixa situada baixo a breca deras Nèus.
  A scisión entre as suyas dos zonas se produce definitivament a la fin d'a decada de 1990. Dende alavez, nomás a parti superior amostra qualques crepazas. A parti inferior, poco visible, se regala lentament baixo os repuis rocosos en o fondón d'a val.
  
  En 2020, o glaciar no mediba más de 0,04 km², por 300 metros de largaria (parti superior). Con 1,5 km de perdida, o suyo retacule ye un d'os más importants entre os glaciars pirenencos.
  
  Se veiga tamién 
   Glaciars d'os Pireneus
  
  Vinclos externos 
    Asociación Pirenenca de Glaciolochía
    Les glaciers pyrénéens. Glacier de Las Néous
  
  Nèus
  Nèus
  Macizo de Pico Moros
  Parque Nacional d'os Pireneus